Diari Oficial de la Generalitat Valenciana


Sumari del DOGV 4052, del 27-07-2001 (2001/6572)

RESOLUCIÓ de 24 de maig de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació de projecte, l'autorització administrativa i la declaració, en concret, d'utilitat pública de la línia aèria de mitjana tensió a 20 kV d'alimentació al polígon industrial de Las Atalayas, al terme municipal d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4052

Data del DOGV
:   27-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6572


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 24 de maig de 2001, del Servei Territorial d'Indústria i Energia d'Alacant, per la qual se sotmet a informació pública l'aprovació de projecte, l'autorització administrativa i la declaració, en concret, d'utilitat pública de la línia aèria de mitjana tensió a 20 kV d'alimentació al polígon industrial de Las Atalayas, al terme municipal d'Alacant. [2001/M6572]
  
Als efectes previstos en l'article 9 del Decret 2.617/1966 i en l'article 10 del Decret 2.619/1966, sobre normes per a atorgament d'autorització administrativa en matèria d'instal·lacions elèctriques, ambdós de 20 d'octubre (BOE de 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE de 28 de novembre de 1997), en concordança amb l'article 52 de la Llei d'Expropiació Forçosa, se sotmet a informació pública el següent projecte d'instal·lació elèctrica:
  
Peticionari: Iberdrola Distribución Eléctrica, SA, amb CIF A-95075578, oficines a Alacant, carrer de Calderón de la Barca, número 16.
  
Lloc d'instal·lació: estarà situada entre la partida Bacarot i Las Atalayas, al terme municipal d'Alacant.
  
Finalitat de la instal·lació: millorar i ampliar les xarxes de distribució d'energia elèctrica, donar major qualitat de servei i formalitzar peticions de nous abonats.
  
Característiques tècniques:
  
Longitud: 2.026 m
  
Nre. de conductors: 3
  
Tipus i secció de conductors: alumini acer d'116,2 mm² de secció
  
Tensió: 20 kV
  
Nre. de suports: 14
  
Origen i final: entroncarà amb el suport núm. 403012 de la P.S.R.G ST Palmeral a la M.U.G.K. Bacarot fins a finalitzar en el suport d'entroncament A/S que s'instal·larà en les immediacions del polígon industrial de Las Atalayas.
  
Pressupost: huit milions tres-centes set mil huit-centes vint-i-una pessetes (8.307.821 PTA).
  
El titular ha sol·licitat servitud de pas aèria d'energia elèctrica sobre les finques descrites en la relació annexa, la qual comprén a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i tots altres titulars afectats pel dit projecte, la relació dels quals s'inclou al final d'aquest anunci, perquè puga ser examinat el projecte de la instal·lació en aquest Servei Territorial d'Indústria i Energia, situat al carrer de Churruca, número 29 (Alacant), i perquè puguen formular-se, en doble exemplar, les al·legacions que s'estimen oportunes, en el termini de 20 dies hàbils, comptats a partir del següent al de la publicació d'aquest anunci.